Sanitat registra la majoria de discriminacions lingüístiques "greus" durant aquest 2018 - Diari La Veu\nEscriba el número 559452\nDe gener a novembre d\_'aquest any, l\_'atenció sanitària al País Valencià és l\_'escenari de cinc vulneracions lingüístiques.\nPlataforma per la Llengua (PxLl) ha presentat aquest dimarts una nova campanya per a posar fre a les discriminacions lingüístiques registrades en els últims mesos. L'ONG del valencià està treballant en l'informe quantitatiu de totes les agressions lingüístiques d'aquest any als territoris de parla comuna. Això no obstant, el president de la PxLl al País Valencià, Manuel Carceller, ha avançat que durant l'última dècada s'han recollit testimonis i denúncies de 53 casos "greus", cinc de les quals s'han comptabilitzat durant aquestos mesos de 2018.\nDes de 2007 fins a 2018, la Sanitat és el sector de l'Administració Pública valenciana que acumula la majoria de denúncies per discriminació lingüística als usuaris. En una dècada s'han presentat 10 queixes de les quals la meitat s'han documentat de gener a novembre d'aquest any. Totes han tingut lloc en consultes mèdiques excepte una que, segons la PxLl, va tindre lloc en Educació. Però, des de la mateixa ONG alerten que tot i que les xifres puguen fer pensar que estem davant d'una qüestió menor, "hi ha molta gent que no és conscient" que s'està vulnerant el seu dret a parlar la seua llengua.\nAixí, la suma de denúncies de 2007 a 2018 a Catalunya, el País Valencià, les Illes Balears, la Franja de Ponent i l'Alguer ascendeix a 159 casos greus, 53 dels quals pertanyen al territori valencià, mentre que durant aquest any a tots els territoris on el català és llengua oficial s'han donat 24 queixes greus, dels quals cinc corresponen al País Valencià.\nEl protocol per a qualificar les denúncies entre greus i lleus té en compte si s'ha negat l'atenció o el servei a la víctima o se l'ha humiliat o vexat per parlar valencià. En aquestos casos, la queixa es registra com a greu, mentre que quan la vulneració se soluciona amb l'atenció a l'usuari després d'un canvi de professional amb competència lingüística, l'ONG del valencià titlla la denuncia com a lleu.\nDavant aquest degoteig de vulneracions lingüístiques que "afecta principalment a la Sanitat", com ha assenyalat Manuel Carceller, s'ha posat en marxa la campanya 'Prou de Valencianofòbia. No en passes ni una més!' que s'ha anunciat aquest dimarts a les portes del Centre d'Especialitats de Joan Llorens, a València, justament al lloc on es va registrar una de les discriminacions lingüístiques durant aquest any 2018. Per a posar fi a les agressions als valencianoparlants, l'ONG ha engegat un "pla de xoc" amb quatre exigències que s'han adreçat al govern espanyol així com a totes les Administracions dels territoris amb llengua comuna. El pla, al qual es pot adherir la societat civil signant el manifest a la web de PxLl, demana quatre punts per a frenar els atacs lingüístics. Així, l'ONG demana sancionar aquell qui discrimine els valencianoparlants a través d'una nova llei; dotar de cartelleria visible els equipaments públics per a recordar el dret de parlar valencià; engegar programes d'investigació, prevenció i abordatge de la valencianofòbia, i incloure l'obligatorietat dels treballadors públics de dominar el valencià.\nDurant la presentació d'aquesta campanya han col·laborat dos testimonis que han viscut aquesta discriminació en els últims mesos. Maria José Doménech ha recordat com una infermera li va demanar que li parlara castellà al Centre de Salut de Castelló de la Ribera, una llengua "que conec" però que "no és la meua, la que estime", ha relatat la dona. També Lorena Fababú ha recordat el seu cas durant una visita ginecològica al Centre d'Especialitats Joan Llorens, a València, i com la doctora va deixar constància en l'informe mèdic que no va atendre la dona embarassada perquè "es negava a parlar castellà". Fababú ha anunciat que la metgessa l'ha denunciada "per assetjament" i s'enfronta a una petició de 10.000 euros per "atacar l'autoritat per parlar valencià", ha explicat.\n"Els casos no són una anècdota", ha alertat, al seu torn, Carceller. Per això, Plataforma per la Llengua ha posat en marxa aquest pla de xoc "que es basa en les lleis actuals", com ara la Llei d'Ús i Ensenyament del Valencià, "que diu que pot intervindre l'Administració" en aquelles vulneracions lingüístiques. El president de l'ONG pel valencià ha recordat que "els casos no són deguts al desconeixement del valencià, sinó que es deuen a qüestions ideològiques".\nSanitat activa un protocol\nLa Conselleria de Sanitat va activar el passat 22 d'octubre un nou protocol per a garantir el dret dels usuaris a parlar valencià davant l'Administració. El Departament ha "implementat" el programa d'actuació als centres d'especialitats per a "garantir l'assistència en valencià a aquelles persones que ho reclamen i que en eixe moment estiguen sent ateses per un professional no valencianoparlant", apunta la Conselleria preguntada per aquest diari. Així, si el personal sanitari que atén un pacient no té competència lingüística en valencià, el protocol indica que el mateix centre buscarà un professional que en tinga per a poder oferir l'atenció.\nD'altra banda, des de la Conselleria asseguren que "totes les persones que s'adrecen a una administració pública, inclosos els establiments sanitaris, tenen el dret a parlar en la llengua que preferisquen: valencià o castellà", i que el principal valedor d'aquest dret ha de ser l'Administració, que "té l'obligació de posar els mitjans perquè siguen ateses en la llengua que corresponga".\nCompromís va preguntar a Sanitat aquest novembre sobre l'actuació de la Conselleria arran del cas de discriminació lingüística al Centre d'Especialitats Joan Llorens. Sobre aquest, la Conselleria va indicar que en la xarxa de salut valenciana "existeix un gran consens sobre la qüestió lingüística" i va insistir que "no pot discriminar-se ningú per parlar valencià". Fet i fet, els casos de discriminació (cinc, d'acord amb la PxLl), segons assenyala la Conselleria, "són puntuals" i s'estaven investigant.\nEl servei de Recursos Humans del Departament va sol·licitar obrir un expedient informatiu el passat 23 d'octubre per a esclarir les possibles responsabilitats derivades de l'actuació de la ginecòloga en l'exercici de les seues funcions. A hores d'ara s'esperen les conclusions de l'informe definitiu.\nEscriba el número 349652


Bloc de Josep Orive, alcalde de Canovelles: enero 2016\nLes inscripcions de l'IMSERSO per les sortides de Termalisme ja estant a punt.\nLes tandes de setembre a desembre estan obertes fins l'11 de maig, així com la llista d'espera per la tanda de febrer a agost.\nII Biennal d'Art Jove\nLes obres de la II Biennal d’Art Jove de Canovelles es poden presentar a Can Palots fins el 15 de març.\nLa iniciativa, que vol recolzar el joves en la seva vessant artística, es fa per segona vegada i està oberta a tots els joves de Canovelles i comarca.\nHi haurà dues categories per edat i el premi es poder exposar, de forma col·lectiva, a la Sala Arimany de Can Palots i l'edició d'un catàleg de la mostra.\nMés informació: BASES DE LA BIENNAL\nJoc d'amfitrions a VOTV\nVols ser el millor amfitrió del nostre poble a VOTV?\nVOTV té el repte de trobar qui millor representi i defensi les excel·lències d’un dels nostres pobles (Aiguafreda, Bigues i Riells, Caldes de Montbui, Canovelles, Cànoves i Samalús, les Franqueses, la Garriga, Granollers, la Roca del Vallès)\nPer triar el nostre representant es farà un càsting el 10 de febrer. Com més gent s’hi apunti, més possibilitats hi haurà de trobar el millor amfitrió d’un dels nostres pobles.\nAnimeu-vos i animeu als vostres amics, companys, col·laboradors, veïns, coneguts, parella, enemics, saludats..... a tots aquells que creieu que tinguin l’encant, la saviesa, l’experiència, la capacitat, el somriure, la serietat i sobretot les ganes de parlar i defensar el seu poble davant els altres 11 amfitrions de Catalunya.\nMés informació: jocdamfitrions.cat/formulari-dinscripcio/\nLa companyia Artristras estrena Noctiluna a Can Palots\nL'obra de teatre familiar es representarà el proper diumenge 31 de gener a les 6 de la tarda, al Teatre Auditori Can Palots.\nInterpretació: Jordina Font i Quique Alcántara\nEdat recomanada: entre 3 i 8 anys.\nUna nit, somniant dins la tenda de campanya, veu la misteriosa Noctiluca, Deessa de la nit plena de llums.\nTaller de manualitats familiar, gratuït, a partir de les 17 hores.\nToni Climent porta "Reubicando al Genio" a Can Palots\nL'espectacle es farà el proper dissabte, 30 de gener a les 9 del vespre, al Teatre Auditori Can Palots.\nMonòleg d’Humor homenatge a Eugenio\nPreu: Anticipada 8 € Taquilla 10 €\nA qui no li agradaria tornar a gaudir dels acudits d'Eugenio?\nDoncs bé, per a tots aquells enamorats de l'humor i amb ganes de tornar a escoltar la seva agudesa i enginy, Toni Climent ofereix el seu espectacle "Reubicando al genio", un xou on transcendeix al personatge per actualitzar en estètica i en el qual podem sentir-li explicar acudits .\n"Reubicando al genio" és el millor homenatge al mític humorista i tenim l'oportunitat de reviure’l a Can Palots.\nPublicado por Josep Orive en 8:54\nLa 54a Festa de Sant Antoni Abat, dedicada a l’any Bellulla\nUn dia de sol esplèndid va acompanyar els membres de la Comissió Sant Antoni Abat, encarregats d’organitzar la diada més esperada de l’entitat: la Festa de Sant Antoni Abat, en patró dels animals de peu rodó, el passat dissabte 23 de gener.\nEl tret de sortida de la celebració, que enguany arribava a la 54a edició, va ser la tradicional missa en honor a Sant Antoni a l’església de Sant Fèlix. Seguidament, a les 10:30 hores i amb un gran número de visitants, va tenir lloc la tradicional benedicció dels animals a càrrec del mossèn Manel Amado, davant del Teatre Auditori Can Palots.\nToni Calderón, membre de l’entitat, va posar en context la celebració, destacant que enguany la diada comptava, a més, amb una carrossa especial dedicada a l’any Bellulla, en honor a la Verge de Bellulla de Canovelles. Calderón també va referir-se al fet que era el primer any que la celebració comptava amb la presència d’un dels fundadors de la Comissió Sant Antoni Abat, Jaume Estrada, així com va aprofitar la celebració per reivindicar la festa de Sant Antoni com a patrimoni cultural immaterial.\nUn cop beneïts els animals i presentades totes les carrosses de la Passada d’aquest any, va començar la Passada dels carros i cavalls pels carrers del poble. Com cada any, la festa va comptar amb el carro d’animals de corral, la gran cistella de la Comissió -farcida de productes cedits per botigues i comerços de Canovelles, que es van rifar entre els participants-, i un carro que oferia petits tast de carn i borregos al públic.\nUn cop finalitzada la Passada, els participants van gaudir del tradicional dinar de germanor de Sant Antoni i d’una tarda tranquil·la, que va acabar amb un ball de fi de festa.\nIdentifica i esterilitza el teu animal de companyia\nLa nova campanya liderada per la Fundació per a l’Adopció, l’Apadrinament i Defensa dels Animals (FAADA) vol conscienciar sobre la importància d'esterilitzar els animals de companyia per reduir els abandonaments, millorar la seva salut i comportament.\nAquesta iniciativa, que compte amb el suport de l’Ajuntament de Barcelona i la Generalitat de Catalunya, promou l’esterilització a preus promocionals en col·laboració amb els centres veterinaris de Catalunya.\nDe l’1 de febrer al 30 d'abril de 2016, un centenar de centres veterinaris de Catalunya oferiran preus especials per esterilitzar i/o identificar gats, gossos i fures.\nMés informació: FAADA\nS'engega el programa MARMI\nEl Programa MARMI està adreçat a persones perceptores de la renda mínima d'inserció, subvencionat per el Departament d'Empresa i Ocupació i cofinança't pel Fons Social Europeu.\nAmb una durada de 7 mesos el programa té com a objectius:\nMillorar l’ocupabilitat de les persones participants en el programa mitjançant la definició del projecte professional i el desenvolupament de la competència professional.\nAmpliar el coneixement i la utilització d’estratègies, canals i recursos per accedir al mercat de treball actual.\nIncidir en el mercat de treball a través de l’assessorament a empreses i l’establiment de vincles de col·laboració amb aquestes, per tal de facilitar la inserció de les persones ateses en condicions d’igualtats d’oportunitats afavorint l’accés i el manteniment a la feina.\nLes persones que participin en el programa, han de venir derivades de l'Òrgan tècnic administratiu de l'RMI i aquesta derivació es realitzarà a través de la pàgina web de Benestar Social.\nSom més amb menys\nCanovelles Som més amb menys, consisteix en diversos Tallers d’Apoderament Familiar centrats inicialment en l’àmbit de l’eficiència energètica, els hàbits saludables i la costura, que pretenen contribuir en la millora de la realitat quotidiana de les famílies i infants més vulnerables, en la lluita contra la pobresa i l’exclusió social, facilitant informació, eines, recursos i estratègies a les famílies per millorar la seva qualitat de vida.\nA Canovelles Cuinem més amb menys\nTaller de cuina: fomentar els hàbits saludables amb un pressupost reduït. Treballem a nivell emocional, alimentari i higiènic.\nDilluns: de 10h a 12h\nA Canovelles Cosim més amb menys\nTaller de costura: aprenem a cosir tot tipus de robes i complements, a fer arranjaments i a donar nova vida a peces de roba que ja no utilitzem.\nDijous: de 10 a 12h\nPunt informatiu contra la pobresa energètica\nEspai de suport i assessorament per millorar el confort a la llar i l’estalvi en les factures a partir de consells i activitats adreçades a les famílies. També inclou auditories energètiques al domicili per a reduir els consums.\nDe dimarts a divendres: de 10 a 13 h\nCarrer Pi núm. 19\nTel. 93 840 27 95\nEl Servei d’Ocupació de Catalunya (SOC) té com a objectiu millorar l’ocupabilitat de les persones joves. A través del Programa Joves per l’ocupació pretén proporcionar a aquest col·lectiu una qualificació i unes competències professionals suficients per a què puguin definir i construir la seva trajectòria professional que els permeti inserir-se en el mercat laboral amb unes mínimes garanties d’estabilitat.\nEl Programa Joves per l’ocupació és un programa innovador de formació en alternança amb experiència pràctica en empreses, destinat a persones joves d’entre 16 i 24 anys i menors de 30 anys, en el cas de les persones amb un grau de discapacitat igual o superior al 33%, mitjançant la combinació d’actuacions integrades que fomenten la seva inserció laboral en empreses i/o el seu retorn al sistema educatiu.\nLes actuacions previstes en el Programa s’emmarquen dins del Programa Operatiu d’Ocupació Juvenil (POEJ) cofinançat per la Iniciativa d’Ocupació Juvenil i el Fons Social Europeu per al període 2014-2020.\n- Tutorització i acompanyament a la inserció: consta d’un conjunt d’accions destinades a donar suport i orientar, de manera individualitzada, a la persona jove. Es desenvolupa al llarg de tot el programa i combina mecanismes de diagnosi, informació, assessorament i motivació amb l’acompanyament a la inserció. Es tracta d’una actuació integral, continuada i transversal a la resta d’actuacions.\nFormació per obtenir el títol de graduat en ESO i preparació per a l’accés a cicles de grau mitjà: aquesta actuació s’adreçarà i serà obligatòria per a les persones que no disposin del títol de graduat en ESO, llevat que en el moment de la inscripció o durant el programa es trobin realitzant el curs específic, o bé el de preparació per a l’accés als cicles de grau mitjà.\n- Promoció de la participació d’empreses: l’objectiu d’aquesta actuació és la de fomentar la participació d’empreses i entitats sense afany de lucre en el programa mitjançant la contractació de les persones joves, augmentar les oportunitats d’inserció laboral de les persones joves, i satisfer les necessitats de les empreses i entitats que participin en el programa.\n- Experiència professional en empreses: aquesta actuació té com a objectiu l’adquisició dels coneixements pràctics necessaris per al desenvolupament adequat d’una ocupació, mitjançant la formalització d’un contracte laboral de 6 mesos, portant a terme una activitat professional en empreses vinculades amb els diferents sectors productius del territori. L’empresa serà l’encarregada de tutelar el desenvolupament de treball efectiu realitzat per la persona jove.\nContacta amb nosaltres per telèfon:\n938601071 / 938600702\nEl Local es fa gran. Experiències de gestió d'equipaments juvenils.\nEl 27 de gener, el municipi acollirà una jornada de formació dirigida a tècnics de joventut, amb la col·laboració del Consell Comarcal i la Diputació de Barcelona.\nAquesta jornada és l'acte de cloenda de la celebració del 18è aniversari de El Local, centre municipal d'iniciatives juvenils, organitzada per l'Ajuntament amb la col·laboració del Consell Comarcal i la Diputació de Barcelona.\nS'adreça a electes i tècnics municipals amb responsabilitats en la planificació, gestió i execució de les polítiques locals de joventut, així com als membres d'entitats juvenils i estudiosos de la realitat juvenil.\nEs realitzarà el 27 de gener de les 9 a les 14 hores, a la sala polivalent del Teatre Auditori Can Palots.\nLa inscripció és gratuïta i s'acceptaran segons ordre d'inscripció: Oficina del Pla Jove opj.formacio@diba.cat\nOficina del Pla Jove i Jornada El Local es fa gran\nMasterClass Solidària d’aerobox i zumba\nUna cinquantena de persones van participar a la MàsterClass solidària d’aerobox i zumba al pavelló Ca la Tona.\nApropar la pràctica del handbol a persones amb discapacitat psíquica i física és la finalitat de l’associació De mano en mano que diumenge 17 de gener va organitzar, juntament amb el Club d’Handbol Canovelles, una MàsterClass solidària de zumba i aerobox al pavelló Ca la Tona en benefici de l’Special Handbol.\nDe mano en mano és l’associació que coordina l’equip Special Handbol del municipi, format per joves integrants del grup EINA i d’altres que no pertanyen a aquest grup, tots ells amb alguna discapacitat psíquica.\nL’activitat solidària va recaptar 350€ gràcies a la cinquantena de persones que van aportant 5€ de donatiu i passant, alhora, un matí d’allò més divertit i saludable. La classe va estar impartida per una monitora d’aerobox i zumba, voluntària de l’associació, i va durar de les 12 a les 14 hores.\nUn cop finalitzada la MasterClass, l’associació, va realitzar el sorteig de 4 paneres entre tots els participants. Les paneres, que contenien material de l’associació i productes cedits per diferents comerços de Canovelles, van ser possibles gràcies a la col·laboració de la Perruqueria Montse, Quick Quack Auto-rentat, fruites i verdures Carmeta, carnisseria i polleria Rosario, Bocactoria, Eva i Lali centre d’estètica, El Roure, La Papereria, Manualitats, Bodega Cañas, Restaurant Navas, i els SAE.\nMés informació: http://demanoenmano.net/\nNova programació al Teatre Auditori Can Palots\nReserva't els dies a l'agenda, penja't el programa a la nevera i gaudeix de les propostes que tenim preparades per aquests mesos. I recorda que tenim el menú Can Palots amb restaurants del municipi.\nDissabte 30 de gener, a les 21 hores\nReubicando al Genio de la companyia Blue Live\nInterpretació: Toni Climent\nPreu: Anticipada 5 € Taquilla 6 €\nA qui no li agradaria tornar a gaudir dels acudits d'Eugenio? Doncs bé, per a tots aquells enamorats de l'humor i amb ganes de tornar a escoltar la seva agudesa i enginy, Toni Climent ofereix el seu espectacle Reubicando al genio, un xou on transcendeix al personatge per actualitzar en estètica i en el qual podem sentir-li explicar acudits.\nReubicando al genio és el millor homenatge al mític humorista i tenim l'oportunitat de reviure’l a Can Palots.\nDiumenge, 31 de gener, a les 18 hores\nNoctiluca de la companyia Artristas\nEdat recomanada: entre 3 i 8 anys\nTaller gratuït de manualitats familiar a partir de les 17 hores.\nDiumenge 14 de febrer, a les 18 hores\nEl llop ferotge de la companyia Princep Totilau\nInterpretació: Clara Dalmau, Jordi Hervàs i Ares Piqué\nTeatre de titelles familiar\nEl llop ferotge és un espectacle d’actors, titelles i màscares adreçat a infants i famílies que s’ho passaran d’allò més bé.\nDissabte, 20 de febrer, a les 21 hores\nLa Pista de la companyia Menú Teatral\nIntèrprets: Aïda Bellet, Boris Cartes, Oriol Escalé, Oriol Guillem, Marc Joy, David Maqueda, Núria Martinez, Marina Mulet i Joana Sureda\n1930, Estats Units està sumida a la gran depressió. Milions de persones busquen la manera de sobreviure en aquest entorn hostil i sense oportunitats. En mig d’aquest ambient de terrible misèria, les maratons de ball, tan populars a tot EEUU, es converteixen en l’única esperança de poder subsistir un temps més, tenint un lloc on dormir, alguna cosa per menjar i si hi ha sort guanyar un fantàstic premi econòmic i certa popularitat que els faci sortir d’aquesta situació. Però quin preu te tot això?\nLa Pista explica la història de 4 parelles que participen en un d’aquest concursos. Cadascú vingut de llocs diferents i per motius diferents, sigui la fama, la gana o intentar assegurar un futur. La brutalitat d’aquest certamen els portarà al límit.\nOn radiquen els límits de l’ésser humà? On radiquen els límits de cadascú? i quins mecanismes utilitzen per superar-los?\nDissabte, 5 de març, a les 18 hores\n3r Festival de Musica Acústica de Canovelles per FEMAC\nDirecció: Miquel Fernández\nGrups participants: Núria Graham, The Crab Apples, Rusó Sala, David Txes i Acústiquem\nArriba al Teatre Auditori Can Palots, la tercera edició del FEMAC amb la idea de consolidar un festival que, mica en mica, va incorporant-se al panorama musical comarcal i nacional aportant les noves propostes dels grups d’aquest estil musical.\nUn festival que busca la qualitat i la trobada especial de la música acústica en viu i un públic que, coneixedor del que va a veure, gaudeix tota una tarda i nit de l’actuació dels cinc grups programats.\nUna cita d’allò més enriquidora i atractiva.\nCol·labora: Pi Tapes\nDissabte, 12 de març, a les 21 hores\nMrs. Brownie de la companyia Teatre Nu\nDirecció: Victor Borràs\nInterpretació: Laura Guiteras (actriu), Abel Boquera (músic), Martí Doy (titellaire)\nTeatre per adults amb titella\nMrs. Brownie ens presenta la història d’una diva de la música negra americana que es troba al final de la seva vida. Acompanyada del seu únic amic, un entranyable pianista, i d’una jove cuidadora, Mrs. Brownie viurà els seus darrers dies entre el record i la nostàlgia que li encomanen les cançons que la van portar a l’èxit més esclatant.\nA mig camí entre la vida i la mort, passant constantment del somni a la realitat Mrs Brownie mirarà amb tendresa i humor la humanitat d’algú que, després de ser considerat un mite, ha d’afrontar el seu final com qualsevol altra persona.\nDiumenge, 20 de març, a les 18 hores\nL’Endrapassomnis de la companyia Teatre al Detall\nEdat recomanada: entre 4 i 8 anys\nDissabte, 9 d’abril, a les 21 hores\nCites amb Sondheim de la companyia Miss Burnett\nDirecció: Meritxell Duró\nInterpretació: Anna Ferran i Oriol Burès, Adrià Aguilera (piano)\nLa Fanny, després d’un parell de desenganys amorosos, es centra amb força en la seva feina, fins que s’adona del seu futur poc prometedor en el camp dels amors. Decideix conèixer gent nova, fer amics, tornar a tenir cites... I aquí comencen les situacions delirants i més o menys incòmodes que tots, d’una manera o altra, hem viscut en les nostres carns, i que recordarem i riurem en veure-les des de fora i dalt l’escenari.\nUn musical de petit format on les cançons d’Stephen Sondheim, més que cançons, són escenes musicals. Cites és un clàssica comèdia romàntica, carregada d’optimisme i humor intel·ligent, que acosta i dóna a conèixer aquest gran autor, no gaire present als nostres escenaris.\nDiumenge, 17 d’abril, a les 18 hores\nConcert Líric de l’Associació Musical Aula Lírica\nInterpretació: Argentina Sosa (soprano), Antonio Casellas (baríton), Josep Ll. Blanch (tenor) i el Cor “Aula Lírica”. Xavier Dolç (piano)\nPresentació: Paquita Santiesteban\nPreu: 10 € i 8 € (jubilats)\nDesprés de l’estrena de “Els Tres tenors”, l’Aula Lírica ens porta per primera vegada a Canovelles un recital amb temes variats i per a tots els gustos de sarsuela i òpera.\nEls solistes Sosa, Casellas i Blanch, acompanyats del Cor de l’Aula Lírica el pianista Xavier Dolç, sota la direcció d’Anibal Gil ens faran passar una estona d’allò més agradable amb el concert programat.\nNo us podeu perdre aquest espectacle ple de força i emoció.\nDiumenge, 24 d’abril, a les 18 hores\nMòbilus de la companyia Addaura Dansa\nCoreografia: Laia Santanach, Olga Lladó, Eugenia Morales i Addaura Dansa\nBallarines: Cristina Bertran, Helena Rodríguez, Gerald Sommier, Mireia Plana\nEspectacle per a tots públics de dansa, màgia, titelles, ombres i circ inspirat en l’obra d’Alexander Calder.\nUna explosió creativa en moviment. Agafem quatre eixos de l’obra d’Alexander Calder i amb ells fusionem escultura, pintura, circ, dansa, titelles i màgia. Oferim un viatge oníric pel seu món i donem a conèixer l’artista al públic familiar.\nCalder es diverteix fabricant aparells que tenen l’objectiu de divertir o desplaçar el pensament de l'espectador respecte de l'ús normal d'aquests materials industrials. I nosaltres ens divertim fabricant moviments amb ajut dels materials de Calder per obrir el pensament del nen respecte a la seva intencionalitat normal.\nDissabte, 14 de maig, de 10 a 14 hores i de 16 a 20 hores\nIII Festival de Microteatre de la companyia Menú teatral\nPreu: 3 € matí i 5 € matí i tarda\nArriba la tercera edició del Festival de Microteatre amb la idea de fer que la proximitat amb el públic en espais no convencionals i amb històries senzilles i curtes, sigui el principal eix de l’activitat.\nEspectacles joves, descarats, musicals, d’acrobàcia, dansa o circ, cançó o text; seduint de la forma més propera i especial possible als espectadors per fer-los viure de forma diferent la seva experiència teatral.\nCan Palots acull aquest festival continuant amb la seva línia de treball de recolzament a les iniciatives artístiques emergents i joves.\nDissabte, 11 de juny, a les 18 hores\nEn concert per l’Orquestra de Cambra Amics de la Unió\nDirecció: Lluis Pérez\nInterpretació: Orquestra de Cambra Amics de la Unió\nL'Escola de Música Amics de la Unió fa 20 anys que treballa per a formar musicalment els membres dels cors i amb aquest model ha aconseguit comptar amb formacions corals de gran qualitat. En els darrers anys ha començat a apostar per aplicar la mateixa filosofia al món de les orquestres oferint a estudiants dels nivells més alts d'instrument un espai on tocar plegats formant l'Orquestra de Cambra Amics de la Unió dirigida, des d'aquest curs, pel qui és també director del grup vocal In Crescendo, Lluis Pérez.\nIV Festival Curts de Canovelles\nDivendres 13 i 20 maig, a les 20 hores\nProjecció de curts d’arreu de l’estat espanyol\nPrimavera Clàssica a Sant Fèlix\nDiumenges 27 de març, i 3 i 10 d’abril\nGrups de petit format de música clàssica a l’església de Sant Fèlix\nDe carrer, espectacles a la plaça. Espectacles de carrer per a tots els públics\na les 19 hores al carrer Riera\nSomnis d’Alícia de la companyia Teatre Nu\na les 19 hores a la plaça de la Joventut\nUna carretada de contes de la companyia Guilla\na les 22 hores a Can Palots\nProjecció en directe des del Liceu de Barcelona de la òpera “La Boheme”, de Puccini. Entrada lliure\nDel 5 de febrer al 3 d‘abril\nExposició Mirades Lineals\nFotografies de Josep Hospital\nII Biennal d’Art Jove de Canovelles\nCarrer Barcelona núm. 8\nTel 93 846 80 54\nAnticipades: De dilluns a divendres de 16 h a 21 h\nClub TR3SC: 2 x1 a taquilla en entrades per a adults de tots els espectacles.\nPack de 15 € + 2x1 del preu de l’entrada en espectacles per a adults.\nVenda al mateix teatre el pack i la gestió de reserva del restaurant.\nCommoció al poble per la mort de Hamsaa Kaibor\nEl jove de 20 anys, Hamsaa Kaibor, ex alumne de l'Institut Bellulla i treballador al servei d'acollida del Teatre Auditori Can Palots, va morir dissabte en un accident de trànsit.\nHamsaa Kaibor era un jove molt estimat al poble doncs era un jove carinyós, amable, sempre disposat amb els seus amics. Era treballador al Teatre Auditori Can Palots, a través de l'empresa ADDECO, en el servei d'acollida, i tots els seus companys estan afectats per la seva pèrdua, doncs era un treballador exemplar i atent amb els usuaris.\nEls seus companys d'estudis han organitzat un minut de silenci al pati de l'Institut Bellulla avui, dilluns a les 11 del matí, en el seu record. El mateix dilluns a les 4 de la tarda, els seus amics li rendiran un homenatge al Teatre Auditori, on volen gravar un clip, demanen que es porti una rosa vermella.\nAmb nom propi i en el de tot el Consistori, vul expressar el nostre més sentit condol a la família i amics.\nFesta en honor a Sant Antoni Abat\nLa Comissió de Sant Antoni Abat prepara la seva festa gran, pel proper 23 de gener el qual es celebrarà la tradicional passada de Sant Antoni pels carrers del nostre municipi.\nEl divendres 22 de gener, a les vuit del vespre, es farà la missa en honor de Sant Antoni a la Parròquia de Sant Feliu de Canovelles.\nEl dissabte 23 de gener, a les 9 del matí, esmorzar per a tots els participants a la Plaça Margarida Xirgu.\nA les 10:15, missa i benedicció de tots els participants davant del Teatre Auditori Can Palots, tot seguit, passada pels carrers de la vila.\nDurant tot el trajecte es vendran els típics borregos i la rifa de les cistelles de Sant Antoni, plena d'obsequis cedits pels comerços de Canovelles.\nRecorregut: Sortida de Can Palots, avinguda de Canovelles, Barri Sanaüja, avinguda de Canovelles, carrer de la Verge del Pilar, carrer Diagonal, carrer de la Indústria, carrer del Molí de la Sal, carrer de la Riera, carrer Diagonal, passeig de Lluís Companys.\nLa companyia Artristras estrena Noctiluna a Can Pa...\nToni Climent porta "Reubicando al Genio" a Can Pal...\nLa 54a Festa de Sant Antoni Abat, dedicada a l’any...\nIdentifica i esterilitza el teu animal de companyi...\nEl Local es fa gran. Experiències de gestió d'equi...\nLa Biblioteca al teu abast!\nJa tens el carnet de la deixalleria?\nDones del món: llar i feina a Barcelona\nMasterclass solidària d'aerobox i zumba\nL’arquitectura, fil conductor de la mostra fotogrà...\nEls Pastorets, tot un èxit\nMàgica i multitudinària cavalcada de Reis a Canove...\nXerrades del SEMCA per evitar conflictes entre com...


«La Casa de Papel» tornarà a Antena 3 el pròxim 16 d'octubre\n?La segona part de la sèrie protagonitzada per Úrsula Corberó i Álvaro Monte promet emocions\n«La Casa de Papel» encara la recta final.\nddg La recta final de La Casa de Papel, la sèrie d'una sola temporada que Antena 3 va dividir en dues parts, s'emetrà a partir del 16 d'octubre a la cadena del grup Atresmedia. Aquesta ficció, protagonitzada entre d'altres per Úrsula Corberó, Alba Flores i Paco Tous, narra les aventures i desventures d'un equip de lladres que s'arrisca a donar un cop espectacular: atracar la Casa Nacional de la Moneda i Timbre. Amb una mitjana de gairebé 2,7 milions d'espectadors (16,6 per cent de quota de pantalla) i premiada com a Millor Ficció Nacional i Millor Direcció en la IX edició del Festival de Televisió de Vitòria (FesTVal), la sèrie promet «adrenalina, emocions fortes i molta acció en el desenllaç del major atracament de la història», segons explica la cadena.\nEn aquesta última etapa, després dels nou episodis emesos, la situació del Profesor (Álvaro Monte) es complica, ja que la policia ha descobert la casa de camp on, durant cinc mesos, van planejar el cop i les petjades i restes d'ADN possibilitaran la identificació dels atracadors. Mentrestant, a l'interior, els ostatges compten i empaqueten bitllets amb l'esperança de rebre un milió d'euros, mentre que augmenta el nerviosisme de la banda en no tenir notícies del seu líder, el que originarà un motí.\nCreada per Álex Pina i dirigida per Jesús Colmenar, Àlex Rodrigo, Alejandro Bazzano i Miguel Ángel Vivas, La Casa de Papel és una producció d'Atresmedia Televisión, amb la col·laboració de Vancouver Media.


Què fem - EL Putxet\nQuè fem per la teva mascota\nEl nostre objectiu és oferir-te sempre la millor resposta pensant en el benestar de la teva mascota.\nControls, consultes, vacunes, analítiques, radiografies, ecografies, electrocardiogrames; neteges bucals\nDiagnòstic: Disposem e mètodes de diagnòstic que en permeten realitzar un diagnòstic diferencial imediat: radiografía, ecografía, electrocardiograma, pulsioxímetre, pressió arterial, laboratori propo, etc.. Perquè el temps és el millor aliat per poder frenar una malaltia.\nTràmits Tramitem tota la documentació necessària per una correcta i adequada tenència segon la normativa vigent: xip, cens, assegurança de responsabilitat civil i tràmits per a la possessió de gossos de races potencialment perilloses.\nMedicina: Visites de medicina interna, medicina general, etologia, traumatologia, oftalmologia…amb els millors especialistes. Perquè un diagnòstic encertat des del primer moment garantitza un correcte tractament des del principi i en conseqüència, una prompte curació.\nCirurgia general: Servei de cirurgia veterinària general, cirurgia de teixit tous, de l’aparell reproductor i urinari, de tórax, etc…\nTot això en un quiròfan preparat amb equips d’esterilització, llums amb tecnologia led, bomba d’infusió, monitor per al control de les constants vitals, pulsioxímetre, etc..\nVeure plans de salut\nQuan tot depèn de l’atenció immediata en les situacions més urgents, compta amb nosaltres , urgències 365 dies a l’any 24h.\nEl nostre horari d’atenció normal és:\nDe dilluns a divendres de 9:00h a 21:h i els dissabtes de 10:00h a 19:00h\nSi sorgeix qualsevol necessitat fora aquest horari: Truca’ns al 93.253.09.90 ( Atenció telefònica amb un veterinari a qualsevol hora, qualsevol dia de l’any ).\nSi no és urgent, l’aconsellarem per telèfon i evitarem que hagis d’anar a un hospital d’urgències.\nSi és urgent, posarem en marxa al personal necessari i ens veurem a la nostra clínica.\nVOLEM ESTAR AL TEU COSTAT SEMPRE QUE NECESSITIS UNA RESPOSTA\nSempre atents a la teva mascota\nQuan la teva mascota necessita una atenció permanent i monotoritzada per professionals.\nIngrés hospitalari diurn i nocturn, festius i caps de setmana, sempre que a la teva mascota li calgui.\nAmb un veterinari cuidant de la teva mascota les 24h al dia\nPerquè el seu benestar és la nostra prioritat.\nBomba d’infusió continuada, matalassos amb funda impermeable, control de temperatura i coves per a gats per reduir l’estrés.\nPerquè li oferim a la teva mascota la màxima comoditat per una prompte recuperació i tornada a la seva llar al teu costat.\nHorari de visites perquè puguis estar al seu costat i un informe veterinari diari per explicar-te la seva evolució i poder resoldre tots els teus dubtes.\nPodem atendre la teva mascota a casa seva\nSI tu no pots venir, ens traslladem nosaltres !!!\nAl Centre Veterinari El Putxet volem sentir-nos i que ens sentiu molt aprop.\nInforma’t trucant al 93.253.09.90\nEnviant un whats app al 656.306.305\nEls nostres serveis més innovadors\nServei de fisioteràpia i rehabilitació canina i felina\nTreballem de forma individualitzada , per recuperar, mantenir i cuidar, la mobilitat normal i l’autonomía els pacients que pateixen:\nUna lesió traumatològica aguda o crònica.\nUna lesió neurològica.\nSignes de la pròpia vellesa.\nMés Informació sobre fisioteràpia\nNou mètode quirúrgic innovador\nMinimitza les complicacions intra i extra quirúrgiques, el temps de la cirurgia i de l’anestèsia i minimitza també, per tant, els riscos.\nProdueix una reducció del dolor del pacient del 65% i una reducció del temps de recuperació postoperatòria de 10 a 2 dies.\nA mes, evita als nostres pacients haver de portar un collar isabelí ( campana ), per evitar ferides secundàries i automutilacions\nCirurgia laparoscòpica i de mínima invasió\nCuidador de Mascotes\nNo només els curem, també els atenem en els seus millors moments\nNo tens temps de passejar el teu gos totes les vagades que li cal per incompatibilitat amb el teu horari laboral , perquè estàs de baixa , etc,… ?\nUn ATV ( Auxiliar Tècnic Veterinari ) professional altament qualificat de la nostra clínica ho pot fer per tu !\nPasseig de 45 min 10 euros.\nMés informació dels passejos\nBanyar la teva mascota ja no és un problema\nEt falta un espai adequat a casa teva per banyar el teu gos ?\nNo vols embrutar el teu bany ?\nNo et preocupis !!!\nAmb el nostre NOU SERVEI !, nosaltres ho farem per tu !\nProva el nostre servei i et regalem vals de descomptes per a qualsevol dels nostres serveis excepte, urgències, visites a domicili, cirurgies i fisioteràpia.\n*Sempre amb cita prèvia de 48h\n* A més et donarem una targeta de fidelització amb la que aniràs sumant punts per descomptar €€ en els serveis de banys.\nTarifes per a banys\nHora de Banyar-se !!\nEl nostre servei per whatsapp\nActiu de dilluns a divendres des de les 9 hores fins les 2 hores i els dissabtes des de les 10h fins les 19 h\nPer a consultes urgents recomanem utilitzar el telèfon 93.253.09.90\nAtenció a Whatsapp\nVeure proper Pet Meeting\nLes trobades dels dissabte\nEl segon dissabte de cada mes us esperem al Centre Veterianari el Putxet a participar de les xerrades solidàries i dinàmiques que organitzarem per compartir consells i opinions sobre com tenir cura i cuidar de les nostres mascotes.\nAportació de 5 euros que seran destinats a la nostra obra social. Cada mes us comunicarem la protectora a la que anirà destinada la recaudació.\nLloc: Centre Veterinari El Putxet\nHorari: De 11:00h a 13:30 h\nObesitat: la enfermetat del S. XXI\nLeismaniosis: Novetats sobre la seva lluita\nSalut dental: És possible !\nL’ estrés felí: Com l’evito ?\nL’etapa senior: Com l’afrontem.\nAlimentació versus nutrició\nEnfermetat renal felina: Prevenció?\nCom educar al meu gos\nCastrar o no castrar\nDolor crònic: Adéu !!!!


Tag Archives: terapia sexual\nINTERVENCIÓ EN LA TERÀPIA SEXUAL\n11 agosto, 2016 psicología Barcelona, psicología de la pareja, psicólogo Barcelona, Psicólogos en Barcelona, Terapia de pareja, terapia sexual\nTornar a Psicologia de la parellaQuè implica una sexualitat sana?La sexualitat sana en parella requereix alguns aspectes importants per poder gaudir d’ella plenament, entre els quals podem destacar: que sigui consensuada amb la parella; que ambdues persones participin sense temors, ni sentiments de vergonya o de culpa; que tinguin informació sobre les característiques de la […]\n4 mayo, 2015 psicología de la pareja, Psicólogo, Psicólogos adultos, Psicólogos Barcelona, Terapeuta, Terapia de pareja, terapia sexual, Terapias\nPSICÒLEGS ESPECIALITZATS EN LA PARELLAEl nostre equip de BarnaPsico està format per psicòlegs amb una àmplia experiència en cadascuna de les seves especialitats. El nostre centre té per objectiu prestar una atenció càlida, personalitzada i de qualitat. Entenem que una persona quan fa una demanda d’atenció psicològica, demana una cura i un interès per part del […]


La gestió de residus i l’energia, temes clau en el segon dia d’Espot a Palma - Altaveu el diari digital d'Andorra\nLa gestió de residus i l’energia, temes clau en el segon dia d’Espot a Palma\nEl cap de Govern ha mantingut una reunió amb la presidenta del Consell de Mallorca, Catalina Cladera\n31/05/2022 (17:22 CET)\nSegona jornada d'Espot a Palma\nEl cap de Govern, Xavier Espot, ha mantingut una reunió de treball aquest dimarts al matí amb la presidenta del Consell de Mallorcs, Catalina Cladera. La trobada s’emmarca dintre de l’objectiu d’intensificar les relacions de bon veïnatge i cooperació amb els territoris veïns i propers. En aquesta segona jornada a les Illes Balears els temes principals han estat els models de gestió de residus i circularitat i la sobirania energètica.\nLa reunió entre Espot i Cladera, que ha comptat amb altres membres de les diferents delegacions, ha permès que es puguin compartir experiències en diverses matèries, especialment, en sostenibilitat, economia circular i gestió de residus. D’aquesta manera, la ministra de Medi Ambient, Sílvia Calvó, i Espot han pogut explicar el Projecte de llei d’Economia Circular que actualment es troba en la fase final del tràmit parlamentari. El text legal té com a objectiu impulsar un nou model per reduir al màxim la producció de residus i lluitar contra el malbaratament alimentari, entre altres.\nPer aquest motiu, i per tal de conèixer el model de gestió de residus de Mallorca, després de la reunió ambdues delegacions s’han desplaçat fins al Parc de Tecnologies Ambientals. La infraestructura és un conjunt d’instal·lacions de tractament de residus. La visita ha permès conèixer de primera mà el model de gestió de residus implantat a les Illes Balears, que se centra en l’abocament zero, perquè tots els residus urbans i assimilables entregats al sistema són valoritzats mediambientalment o energèticament.\n“Andorra i Mallorca comparteixen el fet de ser dos territoris amb un cert aïllament, per la qual cosa han d’incrementar la seva sobirania energètica”, ha indicat Espot, “per tant, veure l’experiència de llocs similars al nostre ens aporta valor afegit”. Per la seva banda, Cladera ha ressaltat que “tenim molt en comú, com l’aposta per la sostenibilitat econòmica, social i mediambiental, i és una satisfacció poder compartir la feina del Govern de Mallorca per la circularitat i la gestió dels residus, especialment la matèria orgànica, que és el gran repte que tenim i en què ja hem fet una aposta decidida per arribar a tractar el cent per cent de la fracció orgànica”.\nEspot ha fet una valoració positiva de l’estada a Palma i de les experiències i intercanvis que s’han tingut amb les diverses institucions i sector privat. “Hem pogut conèixer polítiques especifiques en temàtiques on ambdós territoris seguin unes línies estratègiques similars”, ha declarat. En aquesta mateixa línia, ha emfatitzat que la voluntat del Govern és conservar els motors tradicionals de l’economia del país, però alhora acompanyar-los perquè puguin transformar-se i adaptar-se en clau d’una major resiliència i sostenibilitat.


“D’INCERTES CERTESES”, DE MONTSERRAT RODÉS | El rastre d'uns escrits\n← ANTONI CLAPÉS, POETA\nINTERVENCIÓ SOBRE JOAN TEIXIDOR →\n“D’INCERTES CERTESES”, DE MONTSERRAT RODÉS\nPosted on 26 Novembre 2013\tby Carles Camps Mundó\n(Presentació llegida el 26 de novembre del 2013 a la Llibreria Laie)\nD’incertes certeses, de Montserrat Rodés, és el llibre que tinc el gust i les ganes de presentar-los a tots vostès, en aquest acte ple d’incentius literaris servit per una interessantíssima aventura editorial com són els llibres de LaBreu edicions. Com és fàcil d’advertir, ja des del títol mateix, l’autora entra en matèria i ens anuncia que la nostra vivència del real es basa massa sovint en construccions retòriques, les incertes certeses, que fan, en la seva fixedat simbòlica, invivible la fluència del viure.\nTota la poesia de Montserrat Rodés és un perpetu qüestionament de la nostra mirada lingüística sobre el món, i ho fa denunciant l’acció en nosaltres d’allò que ens pensem que és pensament, un pensament que confonem amb els discursos ben travats i per això mateix reconfortants, amb els quals flotem en la quietud d’un gorg, sense pensar gens que el gorg és riu i que l’aigua, aparentment quieta en la superfície, també en va marxant.\nSovint, quan es diu que el pensament no és res més que lingüístic, no sé ben bé per què, s’hi reacciona en contra, potser perquè, idòlatres com som, confonem pensament i construcció intel·lectual. Però la veritat és que no pensem mai amb una retòrica perfeta, i això ens fa sentir insegurs. La formalització dels elements que ens ofereix el pensament és un pas posterior que no tothom és capaç de fer sempre. Per això ens volem inventar un pre-pensament fet d’imatges, de flaixos de memòria, una mena de golfes mentals que poden esperar a ser endreçades, com si es poguessin aparcar els indicis, els símptomes del conflicte que, com a sers lingüístics, ens remou encara que no vulguem adonar-nos-en. Com l’aigua que marxa imperceptiblement del gorg per continuar sent riu. És a dir, ens estimem més anar vivint de la rifeta dels llocs comuns del pensament dominant. Però mai aconseguim diferir el que ens somou, perquè aquest material, que volem imaginar previ al llenguatge convençuts que si no l’anomenem no actua en nosaltres, ja és lingüístic i conté moltes de les coses que sovint no volem saber, que no volem que siguin dites, però és en va que hi lluitem, perquè, com llegim en un dels poemes d’aquest llibre:\n(…) el pensament reté\nel que pensa la paraula.\nLlegir i escriure poesia és buscar-se maldecaps amb aquests indicis, amb aquests símptomes, per diagnosticar-los en els seus termes, abans que els maldecaps se’ns converteixin en migranyes cròniques.\nÉs només cos desposseït\nque s’incrusta a la intempèrie,\nens diu l’autora en uns versos de ressons vinyolians. Sí, buscar-se maldecaps, indagar-los, seguint-ne el fil del llenguatge que ens aporta aquest cos desposseït incrustat a la intempèrie, i tot per saber, per conèixer, en un procés interminable que coincideix fil per randa amb la vida quan és de debò vida viva; sí, per conèixer, i no pas per trobar-hi conhort o desfogament sentimental o emotiu, com si volguéssim convertir un llibre de poemes en un llibre d’autoajuda, allò que malauradament sí que demanen el lector fàcil i l’escriptor acomodatici, sense pensar gens que amb aquesta facilitat i amb aquesta acomodació s’estan carregant la càrrega de profunditat intel·lectual que conté la poesia com a gènere: l’esclat del llenguatge en la seva perpètua depuració, en la seva perpètua modificació, en la seva perpètua contradicció, gràcies a fer-lo córrer els perills de les veritats minúscules, dialèctiques. No fer-ho així és la mort del poema, i potser també del pensament, en braços de la Veritat majúscula. La nostra intimitat és un debat lingüístic amb nosaltres mateixos que hem de saber reconèixer i del qual hem de saber destriar els elements significatius per afrontar-los sense falques imaginàries.\nNo, Montserrat Rodés no espera la gratificació immediata del lector que busca en els poemes consol, entreteniment o somieig. O que els confon amb pregàries o mantres. Ella planteja allò que necessita no pas el lector de diumenge a la tarda, sinó el poema: renovació o, encara millor, regeneració del material lingüístic, i no ho fa amb un discurs metapoètic —l’altra possibilitat que la gran poesia ofereix al poeta—, sinó amb allò que és essencial al poema: veracitat lingüística, sense maquillatges argumentals ni pirotècnies ornamentals, una veracitat que passa per muntar i desmuntar, i remuntar, les paraules i les frases perquè es trobin en un lloc expressiu en igualtat de condicions: sense jerarquies substantives que no són res sense l’acció dels verbs i l’articulació dels nexes. El poema com un lloc igualitari en contra dels discursos jerarquitzadors del poder que sigui, que sempre pretén agrupar-nos en categories indiscutibles.\nLa poesia de la Montserrat és una mostra ben clara que hi ha un pensament en marxa que pot no voler-se construir com a discurs explicatiu, com a discurs resolutiu, com a llenguatge que s’amaga en l’argument en pro d’un sentit del món amb què apagar la protesta, la queixa, individual o col·lectiva, sinó que s’estima més mostrar-se en les seves contradiccions prèvies a una suposada resolució dels conflictes, que només es resolen, en general, en benefici d’una idea tòtem. La nostra poeta recorre els camins de la ment sense la voluntat d’obtenir-hi cap presa per oferir-nos-la en un festí de certeses. Sí, fa aparèixer la incertesa de la quotidianitat, però no s’inclina mai per la solució fàcil de l’atribució al misteri. No hi ha esoterisme. Allò inexplicable és tan sols inexplicat. Com diu un dels poemes, la seva poesia se situa:\nEn aquell moment exacte\nde saber-se en la matèria.\nEls poemes de Montserrat Rodés es construeixen en les juxtaposicions, en els canvis de sentit, en les paradoxes, en els anacoluts més o menys encoberts i, si cal, en els salts al buit del coneixement… Sí, la seva poesia es construeix en la fluència d’un pensament encara no obligat a determinar-se, a transformar-se en opinió. Però la tècnica verbal de la Montserrat no es complau en el mer abocament automàtic a la manera dels surrealistes, per donar-nos un efectista material en brut. La seva tècnica literària la porta a destil·lar d’una manera molt personal el material verbal, fins a donar-nos un objecte poètic hermèticament precís. És un trobar clus obert a totes les incitacions: sense l’orgull de la dificultat per la dificultat. Però sí que amb l’urc de la necessitat expressiva. Aquests poemes, com en general tota l’obra de la Montserrat, tenen la rara virtut de situar-se sempre a l’inici, al lloc previ a tota argumentació, per fer-nos-els sentir com a iniciàtics a una mirada lingüística neta d’adherències i excrecències filoretòriques figuratives. Miraré d’explicar-me amb un petit exemple.\nUn vers que es repeteix dues vegades, com a final de poema i com a començament del següent, una estratègia poètica que l’autora fa servir al llarg de la segona part del seu recull, ens diu:\n(…) la línia fèrria de l’aigua.\nPodem imaginar-ne el que ens passi pel cap: que el tren circula a la vora del mar, que hi ha una via de tren que travessa les onades i va mar endins a la manera dels surrealistes, que l’horitzó li sembla de metall, que veu un riu brillant de sol des de l’altura i que li sembla d’aram, etc. Però, per mi, el que val d’aquest vers és la seva materialitat lingüística, la seva literalitat significant: la duresa de dues esdrúixoles acabades amb el bisíl·lab “i-a” s’apaga en la blanesa d’una paraula plana, precisament amb el diftong “ai” inicial, que va precedida d’una preposició que articula la frase i la fa versemblant, tot i la seva estranyesa.\nLes explicacions en poesia han de ser literals: s’han d’agafar els textos en el que són i prou. No poden ser mai circumstancials, perquè això suposa degradar el sentit del poema: la seva objectualitat lexical. Fons i forma indestriables. Tot allò que ens suggereix més enllà de la literalitat en pot ser una explicació: un motiu, però no és el poema. Com en un quadro figuratiu, hi podem reconèixer el lloc representat, però la pinzellada és allò que el fa ser quadro. Pretendre que el poeta va escriure el poema en tal circumstància o en tal altra és carregar-se’n la textualitat de l’experiència. El tema del poema és el poema, la seva materialitat a través de la seva materialització\nEls poemes de la nostra poeta presenten el pensament, però no el representen ni el fan representatiu. L’autora no vol convertir-se en demiürg del seu llenguatge poètic fent-lo representar un quadre fix de temps, és a dir, fent-lo figurar, fent-lo fer veure, i en això el seu discret capteniment públic en el món de la cultura és una autèntica metàfora de la seva manera de fer poètica. La permanent fugida del reconeixement fàcil en la busca inassequible d’un difícil re(co)naixement en el llenguatge. El llenguatge poètic de la Montserrat és o, més ben dit, va sent en la fluïdesa, i som nosaltres els que hem de decidir si n’acceptem la dialèctica sempre irresolta o si la sotmetem al dictat dels nostres interessos, rebutjant-la si ens desestabilitza en els nostres conceptes o fent-li dir allò que l’autora no ha pretès dir, precisament en pro, com diu en un dels poemes del llibre, de la des-cons-truc-ci-ó del món, i les seves relacions simbòliques, per poder-ho veure tot de debò, sense altars ni simulacres, si cal anant a la shakesperiana i sempre inhòspita esquena del temps.\nLa nostra autora es posa el llistó molt alt, Celan, Beckett, Pessoa, etc., i jo crec que el supera amb poètica facilitat. La poesia de la Montserrat entronca amb la poesia —sovint necessàriament críptica— del conflicte —humà, històric, social, personal—, amb la poesia del valor ètic. En definitiva, amb la poesia de la dignitat humana, allò que no ens podem deixar prendre perquè és tot el que tenim. Aquest conflicte i aquest valor i aquesta dignitat que falten massa sovint a la poesia actual, plena d’egotistes anècdotes biogràfiques i d’exhibicionistes saltirons lingüístics més dignes de les varietés que del poema, una poesia postmoderna que defuig com el gat escaldat l’aigua calenta del compromís, com si escaldar-se no fos precisament la raó mateixa del poema.\nAcabo aquesta intervenció amb el poema amb què acaba el llibre de la Montserrat, un brevíssim poema amb què l’autora desmenteix tot el que he exposat fins aquí, perquè en el món de les incerteses tot està de pas:\nno és la veritat\nn’és una altra\nAquesta entrada s'ha publicat en Articles literaris i etiquetada amb D'incertes certeses, Montserrat Rodés. Afegiu a les adreces d'interès l'enllaç permanent.


L'ONU confirma que l'Iran té una nova planta nuclear\nTeheran enriqueix urani en un emplaçament subterrani molt fortificat\nNou capítol en l'escalada de tensió entre l'Iran i els EUA. L'ONU va confirmar ahir que l'Iran té una segona planta d'enriquiment d'urani, com havia pregonat. La resposta americana no es va fer esperar.\nMARTA BAUSELLS BARCELONA. Actualitzada el 10/01/2012 00:00\n260x366 L'ONU confirma que l'Iran Té una nova planta nuclear / JUAN BARRETO / AFP L'ONU confirma que l'Iran Té una nova planta nuclear / JUAN BARRETO / AFP\nL'Agència Internacional de l'Energia Atòmica (AIEA) va corroborar ahir el que l'Iran havia anunciat el cap de setmana i que els Estats Units i gran part del món occidental temien que fos cert. El país ha activat una unitat d'enriquiment d'urani a Fordow -prop de la ciutat sagrada xiïta de Qom, al centre del país-, segons un informe de l'organisme de control nuclear de l'ONU, que l'ha inspeccionat.\n"Tot el material nuclear a la instal·lació resta sota la contenció i vigilància de l'agència", va aclarir Gill Tudor, portaveu de l'AIEA. La planta, una mena de búnquer, està amagada dins d'una muntanya i és de difícil accés i, per tant, complicada d'atacar per terra i aire. Al seu interior s'hi produeix urani enriquit al 20%, un nivell mitjà, que segons els experts és un pas important cap a la puresa més alta necessària per fabricar armament, tot i la insistència de Teheran que el seu programa nuclear no té fins militars. En aquest cas, diu que la finalitat és alimentar un reactor de recerca mèdica.\nLa reacció de Washington no va trigar a arribar. "Si [els iranians] estan enriquint urani a Fordow al 20%, es tracta d'una nova escalada dins les violacions contínues de les seves obligacions en matèria nuclear", va declarar la portaveu del departament d'Estat, Victoria Nuland. El líder suprem de l'Iran, l'aiatol·là Ali Khamenei, va desafiar els nord-americans insistint que el seu país no es doblegaria davant la pressió d'Occident: "L' establishment islàmic sap fermament el que fa, ha escollit el seu camí i no se'n desviarà". També va afirmar que més sancions no tindrien "cap impacte" a l'Iran.\nLes accions creuades dificulten cada vegada més els esforços diplomàtics per buscar una solució pacífica al conflicte. Les dures sancions econòmiques que els Estats Units han imposat recentment sobre el programa nuclear del règim dels aiatol·làs -i les que la UE establirà aviat- poden fer molt de mal a l'economia iraniana, i la resposta de Teheran, que ha amenaçat de tancar l'estratègic estret d'Ormuz, ha espantat els mercats del petroli i ha dut a l'advertència de possibles actuacions militars per part del Pentàgon.\nUn americà, condemnat a mort\nLa sentència de mort per al nord-americà Amir Mirzaei Hekmati, dictada ahir per la Cort Revolucionària de l'Iran, va alimentar encara més l'enfrontament. El règim condemna aquest exmarine de 28 anys, nascut a l'estat d'Arizona i amb la doble nacionalitat iraniana, per "cooperar amb un país enemic, els EUA, i espiar per a la CIA", va dir un portaveu judicial a l'agència oficial ISNA. Hekmati, que va ser jutjat a porta tancada entre el 27 de desembre i el 2 de gener, no va poder designar un advocat defensor. Va ser detingut el 28 d'agost, però el seu cas no es va fer públic fins al desembre, quan la televisió iraniana va difondre un vídeo en què ell mateix confessava -fruit de la coerció, temen organitzacions per als drets humans- haver estat enviat per l'agència d'intel·ligència americana per infiltrar-se als serveis secrets iranians.\nAixò va acabar d'irritar Washington, que diu que ha estat "falsament acusat" i urgeix Teheran a alliberar-lo "sense demora", en paraules d'un portaveu de la Casa Blanca.


Les famílies de l’escola Pinetons es planten i es manifesten per reclamar l’institut – AFA Els Pinetons\nAquesta setmana les famílies de l’escola Pinetons han intensificat les reivindicacions a favor del projecte d’escola institut. En aquests moments l’Ajuntament i el Departament d’Ensenyament estan negociant l’oferta pública del proper curs i és per això que les famílies es volen fer escoltar. La proposta municipal és la petició que es facin ja el curs vinent dos instituts escola, un al Martinet i un altre a Pinetons, com es va acordar al ple municipal. Es tracta d’una reivindicació que ha de permetre alleugerir la massificació que hi ha a la secundària.\nEls pares i mares de l’escola Pinetons expliquen, que a l’espera de confirmació oficial, tenen indicis que només es vol fer un dels dos i seria a Martinet. Des de l’AFA de Pinetons expressen que aquesta decisió és lícita “però no és justa” i per això han triat com a lema de la seva reivindicació “ho volem tot”. Consideren injust que les famílies de Pinetons no tinguin una opció a secundària on assegurar la continuïtat pedagògica, assenyalen que és a la seva zona on hi haurà un problema greu de massificació el curs vinent perquè “a Palau Ausit, que ofereix 120 places, hi aniran a fer 1r d’ESO 175 alumnes” i recorden que cal garantir l’atenció als alumnes de la Unitat de suport a l’educació especial que hi ha al centre.\nPlantada i assemblea indefinida aquest divendres\nDimecres les famílies van celebrar una primera assemblea per la tarda per donar el tret de sortida a les reivindicacions. El dijous ja havien penjat pancartes i van concentrar-se al propi centre per rebre amb una acció sorollosa al regidor d’ensenyament, Oriol Mor, que visitava l’escola per participar en el Consell Escolar. El gruix de la reivindicació serà aquest divendres dia 16. Han organitzat una plantada a l’escola. A les 16.30h hi ha previst l’inici de la concentració i la lectura d’un manifest. Després celebraran una assemblea de durada indefinida. Hi ha previst fer un sopar conjunt i també s’han previst activitats pel dissabte al matí.\nRef. Revista de Ripollet


Neix Qilimanjaro Quantum Tech, la spin-off de la UB, el BSC i l'IFAE pionera en computació quàntica a Europa - IFAE\nUn equip d’investigadors liderats pel Prof. José Ignacio Latorre(UB), i format pel Dr. Pol Forn Díaz (IFAE ), i el Dr. Artur Garcia (BSC), han creat Qilimanjaro Quantum Tech SL , una spin-off de la Universitat de Barcelona, el Barcelona Supercomputing Center i l’Institut de Física d’Altes Energies\nUn equip d’investigadors liderats pel Prof. José Ignacio Latorre, de la Facultat de Física de la Universitat de Barcelona (UB), i format pel Dr. Pol Forn Díaz, de l’Institut de Física d’Altes Energies (IFAE ), i el Dr. Artur Garcia, del Barcelona Supercomputing Center (BSC), han creat Qilimanjaro Quantum Tech SL, una spin-off de la Universitat de Barcelona, el Barcelona Supercomputing Center i l’Institut de Física d’Altes Energies. L’equip de fundadors el completen Víctor Canivell i Jordi Blasco, que hi aporten la seva experiència executiva en els sectors informàtic i de fusió i adquisició d’empreses (M&A) respectivament. Aquesta innovadora spin-off té a més el suport d’assessors líders mundials del sector quàntic.\nQilimanjaro presenta tots els ingredients de l’èxit: un equip d’investigadors de primer nivell i una tecnologia d’un alt potencial dins d’un ecosistema privilegiat. Mitjançant una fusió exclusiva de hardware i software, des de Qilimanjaro s’està impulsant una iniciativa líder a Europa. José Ignacio Latorre explica que, “a llarg termini, Qilimanjaro vol ser una de les empreses que desenvolupin computadores quàntiques, al mateix temps que oferirà solucions algorítmiques quàntiques per a empreses”; i afegeix: “Actualment ens centrem a treballar en algoritmes quàntics i a crear la infraestructura necessària per a una computadora quàntica, incloent-hi el disseny i la fabricació de xips quàntics”. “El tret diferencial del hardware quàntic de Qilimanjaro”, detalla Pol Forn, “es basa en bits quàntics –o cúbits– d’elevada qualitat per realitzar càlculs emprant la computació quàntica adiabàtica, una tècnica amb potencial d’oferir aplicacions reals d’optimització en aquest període inicial de l’era de les tecnologies quàntiques”.\nPart de l’equip de mesurament del laboratori a l’Institut Català de Nanociència i Nanotecnologia (ICN2), on Qilimanjaro ha estat provant prototips de bits quàntics Credit: QCT Group\nL’objectiu d’aquesta spin-off és oferir un servei complet i democratitzar aquesta revolucionària tecnologia, ja que la nova computadora, una màquina quàntica variacional, serà accessible des d’un servei al núvol. Això permetrà a empreses i a usuaris explorar la possibilitat d’aplicar algoritmes quàntics a problemes de la vida real. Qilimanjaro desenvolupa el software necessari per explotar el potencial de la computadora quàntica fent servir eines com el supercomputador Mare Nostrum. “Els primers passos de la computació quàntica s’han de fer en contacte amb centres de supercomputació que permetin complementar una tecnologia tan nova, que en el nostre cas actuarà d’acceleradora per a problemes d’optimització”, afegeix Artur Garcia, del BSC. Arrencada ràpida Qilimanjaro ja ha signat dos importants contractes amb clients internacionals per valor de més de 3 milions d’euros, i ha vist acceptada la seva col·laboració en el projecte europeu H2020 “AVaQus” de computació quàntica, recentment atorgat per la Comissió Europea sota la direcció del Dr. Pol Forn Díaz i l’IFAE.\nLes empreses tecnològiques posen de manifest la importància estratègica de la computació quàntica; prova d’això és l’augment exponencial de la inversió en aquest sector. Segons dades referenciades per Deloitte –una de les consultores líders a escala mundial–, es calcula que a partir del 2030 el mercat de la computació quàntica serà de desenes de milers de milions de dòlars. La computació quàntica revolucionarà geopolíticament i econòmicament la societat, i impactarà de manera potencial en diferents àrees de les nostres vides: la salut, les finances, la criptografia o la seguretat, entre moltes altres. Veurem com aquesta nova generació de computadores crearà noves indústries i n’alterarà de ja existents. Per exemple, ens ajudarà a crear nous medicaments, a desenvolupar nous materials o bé a millorar la navegació de vehicles o la planificació de tota mena de tasques en entorns de la indústria i la societat. “Els avantatges de la computació quàntica beneficiaran les empreses que necessiten gran poder de càlcul, com ara el sector químic, farmacèutic o la banca”, explica el Prof. Latorre, que afegeix: “L’usuari final es beneficiarà dels avantatges d’aquesta nova tecnologia quan es vagin materialitzant aquests nous fàrmacs o s’assoleixi una millor manera de calcular el risc d’inversions, per exemple”.\nPol Forn Díaz - pforndiaz@ifae.es Institut de Física d’Altes Energies (IFAE) 664 654 939\nArtur García Saez – artur.garcia@bsc.es Barcelona Supercomputing Center (BSC) 626 522 387\nAlícia Labián - alicia.labian@qilimanjaro.tech Project and Communications Manager Qilimanjaro 676 683 876\nLa Fundació Bosch i Gimpera és la unitat de transferència de tecnologia i d’innovació de la Universitat de Barcelona. S’encarrega de traslladar a la societat els resultats de la recerca de la UB a través de la creació de spin-offs, de la llicència de patents o mitjançant contractes amb empreses i institucions, i contribueix així a la competitivitat del teixit empresarial i a la millora del benestar social. La UB entra en l’accionariat de les seves spin-off a través de Cultura Innovadora i Científica (CIC-UB), l’empresa del Grup UB dedicada a la gestió de participacions en empreses spin-off de la UB. CIC-UB compta actualment amb participacions a 18 spin-offs. www.fbg.ub.edu\nCreat el 1991, l’Institut de Física d’Altes Energies (IFAE) és un consorci de la Generalitat de Catalunya i la Universitat Autònoma de Barcelona (UAB). És mereixedor de la menció “Centre d’Excel·lència Severo Ochoa” des del 2012. L’IFAE fa recerca, tant teòrica com experimental, a la frontera de la física fonamental (física d’altes energies, astrofísica i cosmologia) i també en diverses àrees de la física aplicada, com ara la imatge mèdica i la computació quàntica. Per dur-ho a terme, acull més de cent investigadors d’origen internacional. L’IFAE es troba dins el campus de la Universitat Autònoma de Barcelona, i és membre del Barcelona Institute of Science and Technology (BIST). www.ifae.es El Barcelona Supercomputing Center-Centro Nacional de Supercomputación (BSC-CNS) és el centre líder de la supercomputació a Espanya. La seva especialitat és la computació d’altes prestacions, coneguda també amb el nom d’HPC (High Performance Computing). La seva funció és doble: oferir infraestructures i servei en supercomputació als científics espanyols i europeus, i generar coneixement i tecnologia per transferir-los a la societat. Compta amb una plantilla de prop de 700 treballadors, la majoria dels quals són científics que utilitzen els supercomputadors per fer recerca en Ciències de la Computació, Ciències de la Vida, Ciències de la Terra i Enginyeria. Així mateix, ofereix serveis als científics de tota Europa a través de la infraestructura de recerca europea PRACE (Partnership for Advanced Computing in Europe), i la Xarxa Espanyola de Supercomputació (RES). El BSC és un consorci públic format pel Ministeri de Ciència i Innovació del Govern d’Espanya (60%), el Departament d’Empresa i Coneixement de la Generalitat de Catalunya (30%) i la Universitat Politècnica de Catalunya (10%). www.bsc.es


Art i història : de maig 2016\nArt i història dilluns, 30 de maig de 2016\nArià Martínez Bosch\nVa ser un moviment politicocultural. Els modernistes, de final del segle XIX i principi dels XX, Van maldar per aconseguir una cultura moderna i nacional. Es caracteritza per una renovació formal, un sentit nacional i l’ús de materials innovadors. Es va produir a Barcelona durant tres dècades entre aproximadament el 1875 i 1920.\nEls Modernistes, creien en la imaginació creativa com a creadora de símbols en contrast amb els eclèstics que pensaven amb l’art com a representació objectiva de la realitat. Alguns d’aquests artistes:\nRamon Casas Adreça L'administració estarà a Passeig de Gràcia 6 i mes tard al número 96.\nJosep Puig i Cadafalch Situat al carrer de Montsió, als baixos de la Casa Martí.\nPark Güell, Barcelona EL PARK GUELL\nGoya (1746-1828) : és aragonès però va viure gran part de la seva vida a Madrid, on va fer la seva obra més important. Primerament li van encarregar els cartrons (pintures fetes amb limitació de colors que es copien després en tapís) per una fàbrica de tapissos reial fa assumptes populars, dins d’un esperit rococó, encara que alguns d’ells mostren la vida dura del poble, com L’Hivern o El Paleta.\nGoya (1746-1828) : és aragonès p...


Identitat: Sara Blackshire – NIF: X1819774Z\nDomicili fiscal: Calle Mare de Déu de Montserrat 59 2-2, 08401 Granollers (Barcelona)\nTelèfon: +34 644 397 042\nCorreu electrònic: info@blackshiretranslations.com\nNomés tracto les dades personals estrictament necessàries per gestionar la relació professional i/o comercial que ens uneix o per enviar-li la informació sol·licitada. Així doncs, tracto la informació que em sol·liciten les persones interessades per tal de realitzar la gestió administrativa, comptable, fiscal i de traducció, així com enviar-li comunicacions sobre els meus serveis.\nQuant de temps conservo les seves dades?\nLes dades personals proporcionades es conservaran durant el temps necessari per complir amb la finalitat per la qual es van recollir i per complir amb les obligacions legals pertinents (un mínim de 5 anys).\nLa base legal per al tractament de les seves dades és el consentiment de l’interessat per poder realitzar els serveis de traducció sol·licitats.\nDelego certs serveis a terceres empreses i/o professionals (gestoria, assessoria legal i comptable, serveis informàtics i de manteniment de web, etc.), a qui només comunico les dades necessàries per a l’execució de les seves funcions. Totes elles compleixen amb la LOPD i el RGPD.\nQualsevol persona té dret a obtenir confirmació sobre si tracto dades personals que els concerneixin, o no. Les persones interessades tenen dret a accedir a les seves dades personals, així com a sol·licitar la rectificació de les dades inexactes o, si escau, sol·licitar la seva supressió quan, entre d’altres motius, les dades ja no siguin necessàries per als fins que van ser recollides. En determinades circumstàncies, els interessats podran sol·licitar la limitació del tractament de les seves dades, en aquest cas únicament els conservaré per a l’exercici o la defensa de reclamacions. En determinades circumstàncies i per motius relacionats amb la seva situació particular, els interessats podran oposar-se al tractament de les seves dades. En aquest cas, deixaré de tractar les dades, excepte per motius legítims imperiosos, o l’exercici o la defensa de possibles reclamacions. Vostè podrà exercir materialment els seus drets de la següent manera: Té dret a accedir, rectificar i suprimir les dades, així com altres drets, indicats a la informació addicional. La persona interessada pot exercir els següents drets: Dret a sol·licitar l’accés a les seves dades personals. Dret a sol·licitar la seva rectificació o supressió. Dret a sol·licitar la limitació del seu tractament. Dret a oposar-se al tractament. Dret a la portabilitat de les dades. Dret a retirar el consentiment prestat. Per a això podrà enviar la seva sol·licitud a l’adreça de correu info@blackshiretranslations.com. A més, l’interessat pot dirigir-se a l’Autoritat de Control en matèria de protecció de dades competent per obtenir informació addicional o presentar una reclamació. Si ha atorgat el seu consentiment per a alguna finalitat concreta, té dret a retirar el consentiment atorgat en qualsevol moment, sense que això afecti la licitud del tractament basat en el consentiment previ a la seva retirada. En cas que senti vulnerats els seus drets pel que fa a la protecció de les seves dades personals, especialment quan no hagi obtingut satisfacció en l’exercici dels seus drets, pot presentar una reclamació davant l’Autoritat de Control en matèria de protecció de dades competent a través del seu lloc web: www.aepd.es.\nAdopto els nivells de seguretat corresponents requerits per la citada Llei Orgànica 15/1999 i altra normativa aplicable. No obstant això, no puc garantir l’absoluta invulnerabilitat dels sistemes, per tant, no assumeixo cap responsabilitat pels danys i perjudicis derivats d’alteracions que tercers puguin causar en els sistemes informàtics, documents electrònics o fitxers de l’usuari.\n©2021 Sara Blackshire. Política de Privacitat


Agenda d'activitats culturals i d'oci: juny 2021\nde Dona Secret\t el 1 juny 2021\nTaller “Màgia o energia?”\nSabies que pots moure objectes sense ni tan sols tocar-los? És màgia o és ciència? Activitat gratuïta. Reserva de plaça obligatòria. Taller per a infants de 3 a 7 anys. Dissabte 5 de juny, de 16 a 17 h, al MW Museu de l’Electricitat, Encamp.\nMusical infantil “El Pot Petit”\nUn espectacle molt festiu i especial que combina la música, les titelles, les danses i, amb el qual, petits i grans passaran una molt bona estona. Preu: 5 € adults i infants gratuït. Dissabte 5 de juny, a les 11 h i a les 16.30 h, Sala de festes del Complex Esportiu i Sociocultural d’Encamp.\nTallers per a infants de 6 a 11 anys. Preu: 3 €. Places limitades. Dissabte 5 de juny, de 10.30 a 12.30 h, Espai Caldes, Escaldes-Engordany.\nAudicions del Concurs Internacional Cambra Romànica\nActivitat gratuïta. Dissabte 5 de juny fins al diumenge 6 de juny, Palau de Gel d’Andorra, Canillo.\nUna aproximació sentimental al Mediterrani. Activitat gratuïta. Dimarts 8 de juny, a les 15.30 h, Biblioteca Comunal del Pas de la Casa, Encamp.\n1rs Tallers de cuina\nTallers de cuina amb xefs del país. Preu del taller: 20 €. Del dijous 10 de juny fins al dissabte 24 de juliol, de les 18 h a les 20 h, parròquia d’Ordino.\nFestival de Temporada 2020-2021 i Celebració dels 10 anys de la creació de l’Esbart de les Valls del Nord. Dissabte 12 de juny, a les 19 h, a l’Auditori Nacional d’Andorra, Ordino.\nL’Astrònom del Parc Astronòmic del Montsec ofereix una observació directa diürna o nocturna del sol i, en cas de mal temps, una conferència sempre d’actualitat relacionada amb els astres que ens envolten. Dilluns 14 de juny, a les 20 h, a la Biblioteca Comunal d’Encamp.\nFestival de fi de curs de l’Escola de Música\nActivitat gratuïta. Dilluns 14 de juny, a les 18 h, a Sala de teatre de La Valireta, Encamp.\nConferència 200 anys de la mort de Napoleó Bonaparte\nActivitat gratuïta. Dijous 17 de juny del 202, de 20 a 21.30 h, al Centre Cultural La Llacuna, Andorra la Vella.\nAquest taller serà una pinzellada al món de la macrofotografia. Preu: 5 €. Divendres 18 de juny,\nde 17 h a 19 h, a La Comella, Andorra la Vella.\nExposició de llibres sobre flora del Pirineu en col·laboració amb el Festival de la Flora\nActivitat gratuïta. Del dilluns 21 de juny fins al dijous 15 de juliol. Biblioteca Comunal d’Encamp i Biblioteca Comunal del Pas de la Casa, Encamp.\nJornades gastronòmiques de muntanya d’Ordino\nDel Dijous 24 de juny fins al Dissabte 24 de juliol del 2021. Parròquia d’Ordino.


Turisme La Costera, present en la Mostra de Turisme de la Comunitat Valenciana\nEl certamen se celebrarà els dies 23 i 24 d'octubre en la Ciutat de les Arts i les Ciències de València\nTurisme La Costera participarà aquest cap de setmana en una nova edició de la Mostra de Turisme de la Comunitat Valenciana, que tindrà lloc a l'Hemisfèric de la Ciutat de les Arts i les Ciències de la ciutat de València durant els dies 23 i 24 d'octubre.\nAmb la millora epidemiològica i l'eliminació de la majoria de les restriccions sanitàries per a combatre la crisi de la COVID-19, la Mostra de Turisme tornarà a ser el gran aparador del turisme de l'autonomia i Turisme La Costera estarà present per a promocionar la visibilitat de tots els recursos de la seua destinació com a TURISME LA COSTERA.\nTurisme La Costera ha preparat una presentació, baix la direcció i coordinació de PAELLA PRODUCCTIONS i amb la col·laboració de l´actriu Paula Llorens com a presentadora i introductora de totes les seqüencies, en la qual es mostraran vídeos específics del recursos turístics de la comarca.\nA més, comptarà amb un dels millors prescriptors de La Costera: Pep Gimeno “El Botifarra”, acompanyat per Pau Chafer, que cantarà algunes de les seues cançons més representatives del territori.\nEsta presentació serà de 17:00 a 17:30 hores del dissabte.\nLa presidenta de la Mancomunitat de La Costera-Canal, Mª José Tortosa, juntament amb alguns representants dels municipis de la zona acudiran a la Mostra de Turisme de la Comunitat Valenciana per a difondre i participar en aquesta fira del turisme autonòmic.\nTurisme Comunitat Valenciana recupera així la Mostra de Turisme en format presencial amb l’objectiu de fidelitzar la gran quantitat de turistes valencians que, durant la pandèmia, han descobert l’atractiva oferta turística de la Comunitat Valenciana.\nLa fira, que oferirà actuacions en directe i degustacions gastronòmiques, obrirà entre les 11:00 i les 20:00 hores del dissabte i les 11:00 i les 19:00 hores del diumenge. L’accés serà lliure i gratuït, però amb control d'aforament i mesures de distància de seguretat.\nA més, en esta ocasió, la Mostra tindrà molt present la consciència mediambiental, que s’ha convertit en tendència durant esta pandèmia. Així bé, l’objectiu de la fira és promoure un turisme més sostenible i conscient amb la preservació del medi ambient.


Monges del segle XXI a Calella | CatalunyaReligió.cat\nHan acabat les obres i visito amb ella la casa d’acollida, feta reformant íntegrament l’edifici històric del C/Església, 173, mentre les germanes s’han traslladat a un petit edifici interior. Les instal·lacions de la residència són noves, càlides i lluminoses; consten de diverses habitacions per a dones amb fills o sense fills, totes amb bany. També disposen d’espais comuns de lleure, menjador, aules de formació i sales de treball. La germana Agustina parla de la casa com un lloc on “elles tindran unes persones que no només les acolliran, sinó que les estimaran, les ajudaran a promocionar-se, a tirar endavant, vivint el moment que els toqui, amb un sentit nou per ajudar-les a sortir endavant com a dones”. Les reformes han estat costoses, i per finançar-les en part, han habilitat locals comercials de lloguer als baixos de l’edifici. “Ho hem d’explicar bé –diu la germana– perquè hi ha gent que diu que les monges són úniques per fer diners. Quedi clar que no són per a nosaltres!” . Em recorda que tenen projectes similars a Amèrica Llatina, a Madrid, i ara serà a Catalunya, on detecten aquesta mancança, i concretament a Calella, on va néixer la congregació. D’aquest triple projecte per a la dona, el que ja està en marxa des de fa mig any és la Microempresa Social NovaLlavor, que ofereix condicions de treball dignes i amb contracte, en uns àmbits on es treballa, sense de vegades poder evitar-ho, a través de l’economia submergida. Ja han aconseguit els primers contractes amb particulars, empreses, i també alguna parròquia, que han optat perquè la treballadora, encara que sigui per hores o uns dies al mes, tingui contracte laboral. Es tracta de capgirar el sistema: NovaLlavor contracta legalment la dona i aquesta treballa a les diferents llars o empreses que, per hores, dies o mensualment, contracten el servei a la microempresa. Els serveis són en l’àmbit de la neteja i l’atenció a persones grans. També cal destacar la tercera branca del projecte, el centre de promoció personal, social i laboral, per fomentar la confiança i l’autoestima, les habilitats socials, la immersió cultural i els aprenentatges prelaborals, amb un espai específic per a dones amb fills petits. D’ençà que vaig conèixer el projecte que naixia, fins avui que ja és gairebé una realitat, ha passat poc més d’un any. Em vaig oferir des del primer moment a ajudar-les des del meu àmbit professional, el de la comunicació, i us haig de dir que també està sent tota una experiència i un aprenentatge. Estem poc acostumats els responsables de comunicació en qualsevol àmbit, a treballar amb un autèntic equip amb majúscules, que ho debat tot, ho consensua tot i escolta molt, analitzant en profunditat (i pregant en comunitat) abans de prendre cap decisió. Us confessaré que si una acció comunicativa que veig necessària no la puc emprendre perquè no la tenen del tot consensuada, em dic: paciència, perquè saben com i a quin ritme volen avançar, i amb absolut respecte, miro de caminar al seu pas. I a la meva pregunta de com gosen engegar un projecte d’aquesta magnitud en temps de crisi, la germana em mira als ulls fixament, i em somriu dient: “Potser només ho poden fer unes persones que estiguin una mica tocades, però entén-me, tocades per Algú que fa molt de temps ho va donar tot perquè la persona fos persona, pensant en els més desvalguts. Hem dit que ho creiem i ho farem, en benefici per la dona “. Són tot un Signe aquestes dones, religioses i emprenedores, sembrant llavors per a dones.\nMés informació: novallavor@gmail.com\nMaria-Josep Hernàndez és periodista Etiquetes: Agulla 79, La Palmera i la Font\tblog de agulla Inicieu sessió o registreu-vos per enviar comentaris\tImprimiu\tEnvieu a un amic\tCreeu PDF


Presentació del llibre "De l'anarquisme al folklore" a la Biblioteca Arús\nLa presentació del llibre De l'anarquisme al folklore. Cels Gomis i Mestre (1841-1915) d'Emili Samper (Publicacions URV, 2013, col·lecció Recerca n. 27) té lloc el dijous, 6 de febrer a les 19 h. a la Biblioteca Pública Arús (Passeig de Sant Joan, 26 · Barcelona). L'acte va a càrrec de Llorenç Prats, professor d’Antropologia Social de la UB, en presència de l'autor del llibre.\nCels Gomis (Reus, 1841 – Barcelona, 1915) és un autor prolífic que va escriure articles polítics, treballs excursionistes i folklòrics, creacions literàries i manuals pedagògics.\nEnllaç a l'esdeveniment al Facebook\nPresentació del llibre "De l'anarquisme al folklore. Cels Gomis i Mestre " a Tarragona\nLa presentació del llibre De l'anarquisme al folklore. Cels Gomis i Mestre (1841-1915) tindrà lloc el proper dijous 16 de gener, a les 19.30 h, a la llibreria La Rambla (Rambla Nova, 99 · Tarragona).\nL'acte anirà a càrrec de la Dra. Carme Oriol i el Dr. Magí Sunyer, professors del Departament de Filologia Catalana de la URV, i comptarà amb l’assistència del Dr. Emili Samper, autor del llibre. L'obra estudia la biografia del folklorista Cels Gomis, nascut a Reus, i en reivindica la seva importància tenint en compte tots els seus vessants, així com la seva trajectòria vital, que cal situar dins una època agitada del nostre país, políticament parlant, però també cultural, en els anys de naixement de l’interès pel folklore.\nVols un lot de llibres i de vi de la URV?\nEl Celler de Mas dels Frares de la Facultat d'Enologia i Publicacions URV col·laboren amb el programa Mossegalapoma amb un lot de 8 llibres i de 6 vins de la Universitat Rovira i Virgili que se sorteja entre els seus oïents.\nMossegalapoma és un podcast que es difon a la xarxa. Tracta temes d’informàtica, del món d’apple, de ciència, de música, de cultura, i en cada entrega ens ofereixen entrevistes que tracten els diversos àmbits del món cultural o tecnològic català. Mossegalapoma, a més a més de poder-se escoltar per internet a la web, s’emet en antena a les emissores de la Federació de Mitjans Locals de Catalunya.\nMés informació del sorteig a mossegalapoma.cat\nMés informació del Celler i els vins de la URV\nMés informació dels llibres\nLos Sin Tierra: Mística y resistencia en el MST de Brasil\nInsular corazón: Virgilio Piñera, 1912-2012\nUna tardor entre col·leccions. Novetats de Publicacions URV\nAconsegueix llibres de Publicacions URV amb LibraryThing\nPresentació del llibre "Quimeres" a Reus


Dilluns es tornaran a sortejar les places de batlles de la junta\nDilluns es tornaran a sortejar les places de batlles de la junta electoral arran de les renúncies\nNoticies » Societat 15 de març, 2019\nDilluns que ve s'elegeixen els tres batlles que cobriran les vacants a la junta electoral arran de les renúncies dels darrers dies. Renúncies que han deixat l'òrgan sense batlles i sense poder de decisió.\nEl Consell Superior de la Justícia ha convocat dilluns a primera hora del matí el sorteig que determinarà els batlles que finalment cobriran les vacants a la junta electoral per restablir el funcionament correcte de l'òrgan.\nAra mateix la junta electoral només disposa de la meitat de membres i cap dels quals és batlle; per tant, no es poden prendre decisions.\nEls tres batlles que formaven part de la junta van dimitir pel mateix motiu: al·legaven vincles, ja fossin personals o familiars, amb persones integrades en alguna de les candidatures que concorreran a les eleccions del 7 d'abril, una situació incompatible amb l'exercici del càrrec.\nDels tres suplents, cap està en condicions d'acceptar exercir en la junta electoral per motius diversos i, per tant, això obliga a obrir un nou procés de selecció.\nDel total de batlles que exerceixen actualment, quatre en queden fora: els tres que van renunciar més un suplent. Per tant, dilluns s'han d'elegir els tres batlles titulars, dels quals sortirà el president, i els tres suplents.


Com instal·lar el modelat per corones - dutxes i tinesLlegir Més\nPrincipal dutxes i tines Com instal·lar el modelat per corones\nCom instal·lar el modelat per corones\nObtindràs millors resultats mitjançant la instal·lació de motlle de corona amb un clavador de potència. JodiJacobson / Getty Images\nEsteu buscant maneres d’afegir ambient i valor a casa vostra per poc treball a un cost moderat "> emmotllament de corones. Al cap i a la fi, hi ha pocs altres materials de construcció que pugueu aplicar a la vostra llar en tan poc temps que donin a casa vostra una El tacte de corona és un projecte d’habitatge de valor afegit que només necessita un cap de setmana per sol·licitar un espai de mida mitjana, com ara una sala d’estar o dos dormitoris.\nTanmateix, si heu pensat en els suggeriments i vídeos sobre la instal·lació de la corona, podríeu tenir una sensació incòmoda de la naturalesa exigent de la corona. Els talls menys precisos poden comportar un retallat mal alineat que només es pot guarir amb l’ús d’una nova peça de retall. Per obtenir els millors resultats possibles, aquesta guia aporta dimensió i profunditat al tema general de la instal·lació de motllura de la corona i cobreix breument temes addicionals com la instal·lació de la corona en armaris o sostres abovedats.\nQuè és el modelat de la corona i què fa?\nLa motllura de la corona és un retall que s’envolta al perímetre interior d’una habitació a la unió de les parets i el sostre. Normalment, se situa en un angle de 45 graus.\nEl modelat de corona proporciona a les habitacions un toc extra elegant per a un cost extra addicional. Proporcionant línies nítides i netes, el modelat de la corona ajuda a separar els colors del sostre dels colors de la paret. El modelat de la corona pot ajudar a dissimular problemes menors de parets o sostres a la cruïlla. La Corona és especialment útil quan es remodelen cases de principis del segle XX i del segle XIX, ja que s’ajusta als estils d’aquests períodes. El modelat de corona de vegades s'instal·la al llarg de la part superior dels armaris de paret de la cuina o del bany per vestir els taulers i millorar l'aspecte dels armaris.\nInstal·lar motlle de corona sempre comporta escales i altures. Les seccions llargues d'emmotllament de corones poden ser impropis. Ajuda a tenir un ajudant que mantingui l’extrem extrem de l’emmotllament de la corona. L’assistent pot estar aturat sobre una escala a la seva alçada o pot estar a peu de terra i controlar la corona amb un pal.\nTemps de treball : 4 hores per a una habitació de 165 peus quadrats\nTemps total : 5 hores\nCost del material : de 60 a 100 dòlars\nSeccions de modelat de MDF o corona de fusta\nMesureu la sala per la longitud total de la paret lineal. Per exemple, una sala de 165 peus quadrats amb dues parets de 15 peus i dues parets d’11 peus podria utilitzar dues seccions de 12 peus de coronament per a les parets curtes i dues seccions de 8 peus per a les parets llargues.\nTalleu el modelat de corona\nSi bé es pot modelar una corona i una serra manual, és millor utilitzar una serra mitra elèctrica, ja que els talls seran més precisos. No talleu la corona plana sobre la taula (la part horitzontal de la serra) ni contra la tanca (la part vertical) de la serra, com faríeu un tros de traça recta. En canvi, orientareu el material a la serra en un angle de 45 graus, cap per avall . Per tant, la part de la corona que complirà el seu sostre ha de descansar a la taula de la serra. La part de la corona que es reunirà amb les seves parets ha de descansar contra la tanca de la serra.\nTalleu una cantonada interior\nUna cantonada interior és una amb un angle de 45 graus orientat a les dues parets. Un llibre obert a mig camí les pàgines que s’enfronten a vosaltres són un exemple d’interior. Al costat esquerre de la cantonada, mitgeu-la a la dreta a 45 graus. Eliminar el costat esquerre del tall i guardar el costat dret del tall. Al costat dret de la cantonada, mireu a l'esquerra a 45 graus. Eliminar el costat dret del tall i guardar el costat esquerre del tall.\nTalleu una cantonada exterior\nLes cantonades exteriors tenen un angle de 45 graus que s’obre en sentit exterior. Un llibre obert a mig camí les pàgines que es desvien de vosaltres (i la columna vertebral cap a vosaltres) són un exemple d’un racó exterior. Al costat esquerre de la cantonada, mitgeu-la a la dreta a 45 graus. Eliminar el costat esquerre del tall i guardar l’extrem dret del tall. Al costat dret de la cantonada, mireu a l'esquerra a 45 graus. Eliminar el costat dret del tall i guardar el costat esquerre del tall.\nCol·loca el modelat de la corona\nPer instal·lar el vostre model de corona a la paret, gireu-lo de manera que quedi dret. Contracteu un ajudant per ajudar-vos a gestionar la corona, mentre munteu l’escala per col·locar-la al seu lloc. Comença pel centre de la paret.\nLa corona hauria de formar un angle de 45 graus contra la paret i el sostre. Assegureu-vos que l'angle és precís. Si bé els angles lleugerament imprecisos no importen gaire per a la peça de la corona, els problemes es produeixen quan s’intenta fer coincidir dues peces de motllura de la corona en qualsevol punt de trobada: corredors rectes, racons interiors o racons exteriors.\nUneix dues peces de modelat de corona (opcional)\nSovint, el modelat de la corona no arribarà a la longitud de la paret. Una forma gairebé invisible de cosir dues peces rectes és amb una articulació de mocador. Talleu la peça esquerra a 45 graus, com si la tallessin per adaptar-la al costat esquerre d'una cantonada interior. Talleu la peça contigua, a la dreta, com si tallés el costat dret d'un cantó exterior . Encaixa les dues juntes i clava-les al seu lloc.\nClavar el modelat de la corona en franges rectes\nAmb el clou elèctric, condueix les ungles de raig pel costat de la corona. L’ideal seria que hagis d’apuntar als espatlles de paret. Tanmateix, amb força, la corona és prou lleugera que pot conduir algunes ungles intermèdies només a la planxa seca i guanyar-hi encara força. Utilitzeu un cercador per localitzar les clavilles.\nPinta el modelat de corona\nHaureu de pintar el modelat de la corona abans o després d’instal·lar-lo? D’una banda, pintar el modelat de corona que ja hi ha al seu lloc significa l’aplicació acurada de la cinta del pintor, una sala desordenada i la pintura que pot ser sagnant sota la cinta. Com a positiu, podeu instal·lar-lo sense preocupar-vos de danyar la superfície pintada de la guarnició. A l'altre costat, si pinteu el model de la corona fora o en un taller abans de la instal·lació, no és cap problema. Després d’instal·lar la corona, les línies seran precises, sense sanejament. Però haurà de tocar la pintura, sovint de manera significativa.\nEls instal·ladors i pintors de guarnició tindran una resposta diferent, l’única consistència és que la corona s’ha d’aplicar abans de la instal·lació per protegir-se contra les inflor i les contraccions.\nSi instal·leu el vostre propi model de corona és una mica desconcertant, a qui podeu contractar per fer-ho? Pocs comerciants s’especialitzen només en la instal·lació d’emmotllament de corones. Però les grans zones de metro, especialment aquelles que tenen un parc d'habitatges més antic, poden tenir algunes persones o petites empreses que només fan retalls, emmotllaments i fabricació i fabricació de molins.\nLa fusteria d’acabats és la categoria general més gran per al tipus de professional que us pot instal·lar el modelat de corones. O podeu cercar un servei de concordança en línia per part de contractistes en línia, com ara HomeShare, en categories com la instal·lació d'emmotllament interior o l'emmotllament.\nInstal·lació del modelat de la corona en sostres abovedats\nAmb una instal·lació regular de modelatge de corones, cada angle és de 90 graus. Ara imagineu-vos que l’angle de la paret al sostre és superior als 90 graus. Això descriu la dificultat d’instal·lar el coronament en habitacions amb sostres abovedats.\nNo ha de ser tan difícil, però. En lloc d’intentar compatibilitzar parets d’angle de 90 graus amb parets que no siguin de 90 graus, podeu crear una corona voladora, com una instal·lació de corones d’armaris on es deixa la part superior oberta. Durant el dia, això pot donar a l’habitació un efecte d’ombra desitjable. O bé podeu instal·lar il·luminació per darrere de la corona per modelar-vos una aura agradable a la nit.\nEviteu els talls difícils amb els blocs de les cantonades per modelar la corona\nSi teniu problemes per modelar la corona, o fins i tot no voleu anar-hi, els blocs de racons són una forma d’evitar gairebé tots els talls de mitra.\nEls blocs de cantonada són peces de retall instal·lades a les cantonades interiors o exteriors. Substitueixen la unió de 45 graus o l’articulació copiada de dues tires de corona. Cada banda es troba recta sobre el bloc en un angle de 90 graus. Els blocs de racons no només faciliten la instal·lació, sinó que afegeixen un toc ornat, elegant i elaborat a casa.\nConsells per fer més ràpida la instal·lació de la corona\nUna alternativa a l'emmotllament de corones de tall de mitra és afrontar. Com que el modelat de la corona s’infla i es contrau amb les estacions, les juntes retretes no s’obren tant com ho fan les juntes mitgades.\nSi teniu una casa sencera de modelar corona per davant, compra un suport per modelar corona: una mènsula que sosté fermament l’adorn contra el sostre.\nAdquireixi el model de corona més llarg possible, ja que us ajudarà a estendre parets senceres sense unir dues peces amb juntes de mocador.\nUtilitzeu calaix pintable per cobrir els buits entre motllura de corona i parets o sostres.\nAfegiu il·luminació darrere del modelat de corona\nEl modelat de corona no sempre ha d’instal·lar-se tant a la paret com al sostre. Per obtenir un efecte divertit, considereu instal·lar la corona només contra la paret i moure-la cap avall aproximadament una o dues polzades. El buit que creeu a la part superior proporciona una butxaca en forma de V que pot dissimular cables d’altaveus o il·luminació de cinta LED.\nLes llums de corda gruixudes amb un tub de plàstic d'estil més antic es van suplantant lentament mitjançant una il·luminació de cinta LED ultra-lleugera. Aquests són perfectes per instal·lar darrere de modelar corona amb buits per afegir estats d’ànim fresc, emocionant i alegre a una habitació. A més, la motllura il·luminada de la corona pot actuar com un substitut més fàcil per il·luminar l'il·luminació general de l'habitació des del sostre.\nInstal·lació senzilla d’alternatives per modelar corones\nHi ha dues alternatives a l’emmotllament rígid de corones de fusta. El primer és una corona de plàstic flexible, com ara Easy Crown Molding, que es pot tallar amb tisores i aplicar-la amb adhesiu pelat i enganxat. El segon és un model de rígid de poliestirè d'alta densitat, com So Simple Crown, tallat amb una serra mitra.\nEl producte flexible és fàcil de tallar i instal·lar. La seva flexibilitat li permet conformar-se a imperfeccions de la paret. Tot i això, l’adhesiu pelat i enganxat es pot deixar anar i fallar amb el pas del temps.\nLa corona rígida de poliestirè s’aproxima a la forma de corona de fusta real. Com que és lleuger, es pot aplicar amb calafat. A diferència de la fusta, no es veu afectada pels canvis d’humitat relativa. Un desavantatge és que, en el moment de la seva retirada, l'emmotllament pot danyar el sostre i les parets, ja que els calafats poden treure pintura, paper de paret o guix. També es pot deixar un residu de calafat.\nArticle AnteriorOn es pot tenir un matrimoni representatiu\nArticle SegüentCanvi del color de les hortènies\nObtindràs millors resultats mitjançant la instal·lació de motlle de corona amb un clavador de potència. JodiJacobson / Getty Images Esteu buscant maneres d’afegir ambient i valor a casa vostra per poc treball a un cost moderat "> emmotllament de corones. Al cap i a la fi, hi ha pocs altres materials de construcció que pugueu aplicar a la vostra llar en tan poc temps que donin a casa vostra una El tacte de corona és un projecte d’habitatge de valor afegit que només necessita un cap de setmana per sol·licitar un espai de mida mitjana, com ara una sala d’estar o dos dormitoris. Tanmateix, © Copyright 2019


19 de novembre de 2018 (00:04 CET)\nEn un mes marcat especialment per la denúncia a la violència contra la dona, l'ajuntament de Catarroja no solament té clar que les víctimes han de rebre una atenció integral i coordinada perquè comencen una nova vida a través del seu Equip Multidisciplinari, sinó que un pas fonamental és acabar amb la prostitució.\nAixí ho va indicar Lorena Silvent, primera Tinent d'Alcaldessa del poble, en l'acte de presentació de l'equip, on va posar sobre la taula la importància d'acabar amb la prostitució, "una altra forma de violència de gènere". "No ens molesta que estiga a Catarroja, ens molesta que existisca", va voler puntualitzar.\nEn concret, Silvent va explicar que no es pot intervenir perquè no és un delicte, "a pesar que la seua situació és molt precària", de manera que l'objectiu és establir un protocol d'actuació conjunt que funcione en el terme municipal i en tots els pobles de la comarca que vulguen unir-se.\nAixí, durant el primer trimestre de 2019 començaria la primera fase, en la qual es pretén que diverses ONG i treballadors i treballadores socials les atenguen directament i les informen de les campanyes de salut, contra la violència de gènere, o de quins recursos tenen a la seua disposició per a eixir d'aquesta vida si no la desitgen. En definitiva, "guanyar confiança i que sàpien que tenen una eixida per si no volen seguir així, ja que moltes estan en una situació irregular i sabem que tenen por", va explicar.\nA més, a aquest primer pas s'uniria una campanya de publicitat que pose el focus en els consumidors de sexe "perquè vegen que no es pot consentir el que fan". En aquest sentit, l'edila va explicar que seria fonamental que altres pobles seguiren aquesta línia, ja que en el cas de Catarroja aquesta activitat està present en el polígon industrial, però s'expandeix al llarg de la Pista de Silla, la V-31.\nLa segona fase consistiria a fer una ordenança amb la Policia Local que regule que aquesta activitat estiga prohibida en el municipi, de manera que se sancione als consumidors de sexe. "El patriarcat intenta ocultar que és una activitat econòmica i no podem mirar cap a un altre costat", va afegir Silvent.\nPer això, l'ajuntament es reunirà amb pobles de la Mancomunitat de l'Horta Sud per a donar a conéixer la proposta i aconseguir que més municipis també prohibisquen aquesta forma de violència de gènere.